हीमोग्लोबिन
हीमोग्लोबिन प्रोटीनों की तृतीयक और चतुर्थक रचनाओं, दोनों के गुण प्रदर्शित करता है. हीमोग्लोबिन के अधिकांश अमाइनो एसिड अल्फा होलिक्सों का निर्माण करते हैं जो छोटे अहेलिकीय खंडों से जुड़े होते हैं. इस प्रोटीन के भीतर हाइड्रोजन बाँड हेलिकीय सेक्शनों को स्थिर करते हैं, जिससे अणु के भीतर आकर्षण उत्पन्न हो जाते हैं और प्रत्येक पालिपेप्टाइड श्रृंखला एक विशेष आकार में मुड़ जाती है. हीमोग्लोबिन की क्वाटरनरी रचना टैट्राहैड्राल व्यवस्था में स्थित उसकी चार उपइकाईयों के कारण बनती है.
ग्लाइकोसिलेटेड हीमोग्लोबिन
ग्लाइकोसिलेटेड हीमोग्लोबिन ("हीमोग्लोबिन ए१सी, लघु:HbA, A1C", या "Hb"; इसे "HbA1c" भी कहा जाता है) के परीक्षण से रक्त में पिछले तीन महीने की शुगर की मात्रा का पता लगाया जाता है। मधुमेह के सभी मरीजों के लिए यह परीक्षण बहुत महत्त्वपूर्ण होता है, क्योंकि इससे यह पता चलता है कि पिछले तीन महीने से जो दवाइयां मरीज ले रहा है, वे किस हद तक काम कर रही हैं। यह टेस्ट उन महिलाओं के लिए भी अच्छा है, जो गर्भधारण करना चाहती हैं, क्योंकि गर्भ धारण के वक्त खून में शुगर की मात्रा सामान्य से ज्यादा होती है तो बच्चे के सामान्य रूप से पैदा होने की संभावनाएं बहुत कम हो जाती हैं। इसकी मात्रा सभी मरीजो मे अलग अलग होती है।